PressReader - Weg! Ry & Sleep: 2017-08-01 - Sand­gat sien ons weer
Sand­gat sien ons weer
Hul­le het on­langs by Die Sand­gat reg on­der die Van­der­kloof­dam gaan kamp, en hy kon ’n baie be­lang­ri­ke reg­mer­kie in sy vo­ël­kyk­boek maak, sê Jo­han Lot­te­ring van Bloem­fon­tein.
Weg! Ry & Sleep - 2017-08-01 - MY PLEKKIE -
Ons is le­de van die Bloem­fon­tein­se 4x4-e­ko­klub. Ons is ’n e­ko­vrien­de­li­ke 4x4-klub wat dit ge­niet om plek­ke te be­soek wat jy nie met ’n ge­wo­ne voer­tuig kan be­reik nie.
Ons is meer as 50 le­de, ge­sins­men­se wat ge­reeld saam die pad vat. Dit het, son­der dat ons dit be­plan het, so ge­beur dat die mees­te van ons ook dees­dae met ’n bos- of woon­wa kamp. Ons het on­langs by Die Sand­gat-kamp­ter­rein by die Van­der­kloof­dam saam­ge­trek en or­dent­lik saam ge­kui­er. Ons kom be­slis te­rug hier­heen.
Ver­tel ons meer van Die Sand­gat...
Die kamp­ter­rein is so­wat 7 km van die Van­der­kloof­dam af en op die oe­wer van die Oran­je­ri­vier. Jy kamp on­der die dam­wal – in die laat­mid­dag wan­neer hul­le die tur­bi­nes by die dam­wal oop­maak, síén jy hoe die ri­vier se wa­ter­vlak styg.
Ek sê jou die wa­ter styg se­ker mak­lik met ’n me­ter. Saans sak die wa­ter­vlak weer as hul­le die tur­bi­nes toe­draai. Hier is on­ge­veer 50 staan­plek­ke met krag (die ge­wo­ne huis­sok) en die mees­te van hul­le is op gras en on­der groot wil­ger­bo­me.
Hoe lyk die a­blu­sie­ge­rie­we?
Baie net­jies en skoon. Dit is een groot hout­ge­bou met a­par­te ge­rie­we vir mans en vroue. En hul­le het dit baie ou­lik ge­maak met ou er­de­bak­kies wat vir was­bak­ke en as spie­ël­ra­me ge­bruik word. Dit wys die men­se doen moei­te.
Die skoon­ma­kers kom in die og­gend en in die laat­mid­dag, en die plek skit­ter al­tyd be­hoor­lik.
Wat is hier om ’n mens be­sig te hou?
Een van ons le­de, Pie­ter Marais, het die na­week hier ge­re­ël en hy het ons vir ’n boot­rit op die Oran­je­ri­vier ge­vat.
Jy kan ook hier kom swem en hen­gel, en vir die kin­ders is daar klim­ra­me, ’n swem­gat, ’n ou Volk­sie Bug­gie wat as ’n speel­kar oor­ge­doen is, en meer as ge­noeg plek om rond te hard­loop en bal te speel. Ek en my vrou, Jo­han­na-Ma­rie, is y­we­ri­ge vo­ël­ky­kers en ons het hier die vis­valk vir die eer­ste keer ge­sien.
Om te sê die vis­valk is ’n gróót i­tem op ’n vo­ël­ky­ker se lys is om dit sag­kens te stel. Dit was ’n on­ge­loof­li­ke hoog­te­punt. Is Die Sand­gat troe­tel­dier­vrien­de­lik? Ja, dit is al­tyd lek­ker om by ’n plek te kamp waar ons vier­been­kin­ders ook toe­ge­laat word om saam te kui­er.
Heel­wat van ons le­de het hul­le troe- tel­die­re saam­ge­neem en dit baie ge­niet. Han­nes Klop­per en sy Floors is een­vou­dig on­af­skeid­baar – die hond­jie het saam ge­braai, saam op die dam boot­ge­ry en selfs saam ge­ëet.